Angström
An ångström pe angström (simbol Å) zo un unanenn hirder n'eo ket e-barzh ar sistem etrebroadel (SI).

1 ångström = 10−10 metr = 0,1 nanometr = 100 pikometr.

Anvet e voe an ångström evel se en enor d'ar fizikour svedat Anders Jonas Ångström, unan eus ar re o deus ijinet ar spektrokopiezh. Graet e vez a-wezhioù gant an unanenn-mañ evit muzuliañ ment atomoù a zo o radius (skin) etre 0,25 ha 3 Å.

An ångström kozh (a zo Å* e simbol evit lakaat kemm etre eñ hag an ångström nevez) a veze termenet diwar hirder gwagenn linenn K-α-1 an tungsten ; hennezh a veze dre dermenadur kevatal rik da 0,209 010 0 Å*. Setu 1 Å* = 1,000 015 01×10-10 ± 90×10-18 m.

Unanennoù hirder